Олатаһы хәрмәтенә ҡушылған исемде йөрөткән Фердинанд үҙенең олатаһы Фердинанд Католиктың һарайында тәрбиәләнә. Испан теле уның туған теле була, испанлылар уны бик ныҡ яраталар һәм был яратыу уның өлкән Карл ағаһы яғынан уға ҡарата ышанмаусанлыҡ тыуҙыра. Ул Фердинандтан уның ярандарын ҡыуа һәм уның үҙен 1518 йылда яҙында Нидерландтарға оҙата. Карл V император итеп һайлағандан һуң Вормс сеймында Фердинандты үҙе булмаған саҡта наместник итеп тәғәйенләй һәм уны ҡабаттан ойошторолған император идаралығы етәксеһе итеп ҡуя.